google/wiki40b huggingface dataset:
Henrich Burgundský

Život

Henrich Burgundský sa narodil v Dijone ako syn Henricha Burgundského, ktorý bol zasa synom burgundského vojvodu Roberta I. a pochádzal tak z vedľajšej vetvy Kapetovcov. Odišiel na Pyrenejský polostrov, kde Alfonz VI., kráľ Kastílie a Leónu vlastnil rozsiahle územia a tie boli rozdelená na kraje spravované jednotlivými grófmi. Ustavičné vojnové napätie s moslimami vyžadovalo stálu vládu a nových osídlencov. Kráľ teda potreboval Gaskoňcov, Bretóncov, Angličanov, Nemcov, Burgunďanov, Normanov, Toulousanov, Provensálcov, Lombarďanov a svoje dve dcéry vydal za burgundských šľachticov. Henrich Burgundský sa tak roku 1093 oženil s Alfonzovou ľavobočnou dcérou Terezou a o dva roky neskôr mu bola svokrom zverená vláda v oblasti medzi Douro a Minh zvaná Portucale. Roku 1103 sa Henrich vydal na krížovú výpravu do Svätej zeme. Po návrate roku 1105 sídlil v Guimarães, Brage a Coimbre.
Spoločne so švagrom Raimundom, ktorému bol povinný vazalstvom, usiloval o získanie väčšej samostatnosti. Obaja muži uzavreli tajnú dohodu, v ktorej sa hovorilo, že po svokrovej smrti sa zmocní územia koruny bez ohľadu na nástupnícke práva princa Sancha. Henrich by tak získal okolie Toleda a tretinu kráľovského pokladu. Dohoda zanikla roku 1107 Raimundovou smrťou a čoskoro potom v bitke pri Uclés zomrel aj Sancho. Svokor, s ktorým Henrich stále udržiaval dobré vzťahy, zomrel roku 1109 a vládu v Leóne a Kastílii prevzala Raimundova vdova Uracca, Terezina nevlastná sestra. Urraca sa vydala za Alfonza Aragónskeho a Henrich sa snažil využiť vzájomnú nevraživosť medzi manželmi na posilnenie svojho vlastného postavenia a rozšírenie svojich statkov. Pokúšal sa získať vojakov vo svojej pôvodnej vlasti a spriadal politické intrigy. Umrel 12. mája 1112, keď podľahol zraneniam pri obliehaní mesta Astorga. Bol pochovaný v katedrále Panny Márie v Brage.
Regentkou portugalského grófstva sa na najbližších štrnásť rokov stala vdova Tereza Kastílska. Syn Alfonz roku 1128 vyhlásil nezávislosť Portugalska a po víťaznej bitke pri Ourique bol vojakmi vyhlásený za kráľa Portugalska.
Portugalská línia Kapetovcov potom vládla v Portugalsku až do roku 1383, kedy nastúpila jej vedľajšia línia dynastie Aviz.
Aubigny-en-Plaine

Poloha

Obec má rozlohu 6,34 km². Najvyšší bod je položený 207 m n. m. a najnižší bod 183 m n. m.

Obyvateľstvo

Počet obyvateľov obce je 395 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Digne-d’Amont

Poloha

Obec má rozlohu 3,61 km². Najvyšší bod je položený 380 m n. m. a najnižší bod 208 m n. m.

Obyvateľstvo

Počet obyvateľov obce je 282 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chevrier

Poloha

Obec má rozlohu 5,35 km². Najvyšší bod je položený 932 m n. m. a najnižší bod 332 m n. m.

Obyvateľstvo

Počet obyvateľov obce je 395 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Acetátové vlákno

Acetátové vlákno je umelé vlákno vyrobené z acetátu celulózy. Bolo objavené v roku 1918 a dodnes patrí medzi najlepšie a najvyužívanejšie druhy umelých vlákien. Pre jeho výrobu sa používa drevo (celulóza) alebo bavlnený odpad.
Predáva sa pod rôznymi obchodnými názvami, ktoré sa líšia podľa krajiny: v USA napr. Arnel, v Taliansku Acesil.

Využitie

Acetátové vlákna sa používajú ako elektroizolačný materiál, prídavné vlákna do kobercov, odevov, posteľnej bielizne a podobne.
Cros-de-Ronesque

Poloha

Obec má rozlohu 16,23 km². Najvyšší bod je položený 871 m n. m. a najnižší bod 440 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trhová ekonomika

Trhová ekonomika alebo trhové hospodárstvo alebo (najmä v socialistických krajinách a v marxizme) kapitalizmus je ekonomika založená na systéme slobodného podnikania voľnej súťaže. Funguje prostredníctvom trhového mechanizmu, v ktorom vstupuje do vzájomného vzťahu ponuka a dopyt a výsledkom je trhová cena.
Triáda otázok sa určuje systémom cien, ziskov a strát. Subjekty (domácnosti, firmy, štát), čo vyrábať – určuje trh, ponuka-dopyt. Ako – rieši konkurenciou medzi výrobcami. Pre koho – spotreba ľudí.

Predpoklady

Trh a trhový mechanizmus je základom tejto ekonomickej teórie. Trh vznikol a vyvíjal sa ako výsledok vývoja výroby tovaru a spoločnej deľby práce. Ekonomická teória rozlišuje naturálnu výmenu a peňažnú (finančnú) výmenu.
Trhová ekonomika je založená na systéme slobodného podnikania a voľnej súťaže. Funguje prostredníctvom trhového mechanizmu, t. j. procesu, v ktorom vstupuje do interakcie ponuka a dopyt, výsledkom je trhová cena. Existujú v nej samostatné trhové subjekty, ktoré slobodne podnikajú v podmienkach slobodnej trhovej súťaže. Táto ekonomika má slobodný trh statkov, služieb, tovarov, práce, pôdy a kapitálu, liberalizovaný zahraničný obchod, samostatné centrálne a obchodné bunky, burzy a burzový obchod. O prvej otázke ekonómie rozhodujú spotrebitelia a ich voľba závisí od ich príjmov i ochoty spotrebúvať, resp. sporiť. O druhej rozhoduje konkurencia medzi výrobcami. Tretiu rieši trh prostredníctvom ponuky a dopytu. Trhová ekonomika predpokladá dokonalú konkurenciu, ktorá nemôže reálne existovať. Do voľnej konkurencie vstupujú jednak monopoly a jednak štát – zmiešaná ekonomika. Hlavným predpokladom fungovania trhovej ekonomiky je slobodné podnikanie, ktorého predpokladom je súkromné vlastníctvo.
V trhovom hospodárstve povinnosťou štátu všeobecne je stanoviť pravidlá hry pre hospodársku činnosť a zabezpečiť ich dodržiavanie. Tieto pravidlá musia ochraňovať a podporovať voľnú konkurenciu a brániť trh pred zbytočnými zásahmi zo strany štátu. Základom tohto hospodárstva je súkromné vlastníctvo kapitálových statkov vo všetkých sférach špecializovanej hospodárskej činnosti. Pri prechode k trhovému hospodárstvu je preto nevyhnutná maximálne možná privatizácia, liberalizácia cien, zahraničného obchodu, konvertibilita meny. Zároveň je potrebné zabezpečiť vyrovnaný štátny rozpočet a odstrániť akékoľvek formy regulovania trhu, trhových subjektov. Zástancovia trhového hospodárstva vystupujú proti všetkému, čo bráni voľnej tvorbe cien, predovšetkým proti regulovaniu cien a miezd, proti vládnemu regulovaniu bankovníctva a pod. Vychádzajúc z potreby určitej prirodzenej miery nezamestnanosti, ktorá je podľa ich názoru charakteristická pre dynamickú vysoko progresívnu ekonomiku, vystupujú aj proti aktívnym opatreniam štátu na zníženie nezamestnanosti. Sú proti sociálnym opatreniam štátu a v záujme zlepšenia situácie na trhu práce požadujú napr. odstránenie monopolu odborových organizácií, zlepšenie informácií o voľných pracovných miestach a o ponuke práce, ako aj zvýšenie mobility pracovných síl.

Trhové hospodárstvo verzus kapitalizmus

Pozri Kapitalizmus
Kategorický úsudok

Kategorický úsudok je úsudok zložený z kategorických súdov ktoré niečo vypovedajú bezprostredne o nejakom predmete, nielen o spojení výrokov. Najjednoduchšou formou kategorického úsudku je sylogizmus obsahujúci dve premisy a jeden záver. To, že subjekt S a predikát P záveru patria k sebe, sa vyvodzuje z toho, že tak subjekt,ako aj predikát sú v jednom spoločnom strednom termíne (terminus medius) M totožné. Táto totožnosť nachádza svoje vyjadrenie v premisách (vo vyššej a nižšej), napríklad:

M – P

S – M

S – P
Ak je jeden z oboch krajných termínov (S alebo P) s termínom M totožný, ale druhý nie, tak vyplýva  S \ne P . Ak ani jeden z nich nie je totožný s termínom M, tak nevyplýva nič.
Aiguilhe

Poloha

Obec má rozlohu 1,1 km². Najvyšší bod je položený 751 m n. m. a najnižší bod 609 m n. m.

Obyvateľstvo

Počet obyvateľov obce je 1 593 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flayat

Poloha

Obec má rozlohu 43,53 km². Najvyšší bod je položený 827 m n. m. a najnižší bod 735 m n. m.

Obyvateľstvo

Počet obyvateľov obce je 335 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Simultánka

Simultánka je exhibičné vystúpenie šachového majstra, ktorý hra súčasne na dvoch a viacerých šachovniciach proti viacerým hráčom.
Pri väčšom počte šachovníc sú tieto umiestnené v kruhu a majster ku nim postupne pristupuje, vykoná svoj ťah a pokračuje k ďalšej šachovnici. Simultánka sa hrá obvykle tak, že majster má na všetkých šachovniciach biele figúrky. Traduje sa, že Alexandr Alexandrovič Alechin raz hral simultánku na dvoch šachovniciach, na jednej s bielymi a na druhej s čiernymi. Čoskoro zistil, že hrá sám proti sebe, na šachovnici kde bol čierny, opakovali jeho ťahy za bieleho a naopak. Keďže išlo o stávku, tak by finančne pri ľubovoľnom výsledku stratil. Preto schválne vo vyhranej pozícii obetoval dámu. Súperi sa ulakomili, mysliac si, že vyhrajú na oboch šachovniciach a začali hrať samostatne. Nakoniec na oboch šachovniciach dosiahol výhru.
Colleen McCulloughová

Životopis

Narodila sa Jamesovi a Laurie McCulloughovým. Jej matka bola z Nového Zélandu, čiastočne maorského pôvodu. V detstve sa často sťahovali, až sa usadili v Sydney, kde navštevovala Holy Cross College, pretože ju zaujímali humanitné vedy.
Než začala študovať medicínu, zarábala si ako učiteľka, knihovníčka a novinárka. Počas prvého ročníka začala trpieť alergiou na chirurgické mydlo a musela sa vzdať sna, že sa stane chirurgom. Preto prešla na neurológiu a pracovala v Royal North Shore Hospital v Sydney.
V roku 1963 sa odsťahovala do Británie; v Great Ormond Street hospital v Londýne sa stretla s predsedom neurologickej katedry Yalskej univerzity, ktorý jej ponúkol prácu. Od apríla 1966 do roku 1976 strávila desať rokov výskumom a vyučovaním na katedre neurológie na Yale Medical School v New Haven v Connecticute. V tomto období napísala svoje prvé dve knihy.
Ich úspech jej umožnil odísť z práce. Ku koncu sedemdesiatych rokov, po stážach v Londýne a Connecticute, sa konečne usadila na Norfolku, malom ostrove v južnom Tichom oceáne, kde stretla svojho budúceho manžela Rica Robinsona, ktorý bol od nej o 13 rokov mladší. Vzali sa 13. apríla 1983.
Jej portrét od Wesleya Waltersa sa roku 1984 dostal do finále Archibaldovej ceny, udeľovanej portrétu človeka významného v oblasti umenia, literatúry, vedy alebo politiky.
Rozsiahly historický výskum, ktorý podnikla pre svoje romány o antickom Ríme, odmenila v roku 1993 Macquarieho univerzita čestným doktorátom.
V roku 2004 si vyslúžila kritiku za svoje komentáre počas procesu sexuálneho zneužívania na ostrove Pitcairn. Tvrdila, že obvinení (z ktorých všetkým, až na jedného, bola dokázaná vina) iba „dodržovali domorodé zvyky“.
V roku 2005 sa McCulloughová po boku svojej rodiny mihla v šesťminútovej komédii Popcorn People.
Bola členkou newyorskej Akadémie vied a Americkej asociácie pre rozvoj vedy (AAAS). Jej román The Independence of Miss Mary Bennett vzbudil kritiku kvôli prepracovaniu postáv z knihy Pýcha a predsudok spisovateľky Jane Austenovej. Postava Elizabeth Bennetovej je vykreslená ako slabá a pán Darcy ako primitívny surovec.
Forenzná fotografia

Opis

Forenzná fotografia je súčasťou procesu zhromažďovania dôkazov. Poskytuje vyšetrovateľom fotografie subjektov, objektov a predmetov, ktoré sú súčasťou trestnej činnosti. Poskytuje napríklad zábery poškodených strojov alebo škôd na motorových vozidlách pri dopravnej nehode a tak ďalej. Fotografie tohto druhu zahŕňa výber správneho osvetlenia, presné voľby vhodnej optiky, neskreslený uhol pohľadu (je akceptovaný radšej ako viac pohľadov). Často sa pri fotografovaní do obrazu vkladajú mierky tak, aby rozmery položky boli zaznamenané už na fotografii.
Policajná fotografia využíva portrétne fotografie k dokumentácii zadržaných osôb.

Dejiny

Francúzsky policajný dôstojník Alphonse Bertillon v roku 1879 vyvinul obrazové štandardy a systém frontálne-profilových fotografií, ktorých hlavným cieľom bola vernosť skutočnosti. Založil antropometriu a použil ju prvýkrát pre identifikáciu páchateľov. Niektoré jeho inovácie ako štandardizované fotografovanie páchateľov alebo systematické spracovanie fotografií miesta zločinu sa používajú v policajnej práci dodnes. Jeho objav nepriamo viedol k vynálezu legitimačnej fotografie a neskôr i k legitimácii.
Po katastrofe mosta Tay Bridge z 28. decembra 1879, sa stala veľmi známou spoločnosť škótskeho fotografa Jamesa Valentina, keď bol poverený zaobstarať fotografickú dokumentáciu zvyškov mosta pre vyšetrovací súd. Zaznamenal viac ako 50 vysoko kvalitných fotografií trosiek, ktoré využili na súde svedkovia pri poskytovaní svedectva. Snímky boli následne predávané po celej krajine ako pohľadnice. Fotografie boli tiež v poslednej dobe (2003) opätovne preskúmané za použitia digitálnych metód, aby sa ukázalo, prečo sa most zrútil.
Kimpcho

Kimpcho (kórejsky 김포) je juhokórejské mesto. Nachádza sa v severozápadnej časti územia pri pobreží Žltého mora, v provincii Kjonggi-do (경기도). Na území s rozlohou 276 km² tu žije približne 206 000 obyvateľov (údaj z roku 2007). Kimpcho spolu s ďalšími okolitými mestami v provincii, s metropolitným mestom Inčchon (인천) a s hlavným mestom Soul (서울) tvorí tzv. Veľký Soul, čo je metropolitná oblasť s rozlohou 1 570 km² a s 23 miliónmi obyvateľov. V meste sa nachádza Medzinárodné letisko Kimpcho, ktoré je súčasťou hlavného mesta.

Školstvo

V meste Kimpcho sa nachádza 24 základných škôl, 11 stredných škôl a 6 vysokých škôl, vrátane Vysokej školy cudzích jazykov (Foreign Language High School, 김포외국어고등학교), ktorú otvorili v roku 2006.
Blousson-Sérian

Poloha

Obec má rozlohu 5,27 km². Najvyšší bod je položený 298 m n. m. a najnižší bod 185 m n. m.

Obyvateľstvo

Počet obyvateľov obce je 63 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lekno biele

Charakteristika

Listy sú okrúhle celokrajné pri základni ostro zastrihnuté,sú zelenej farby, po okrajoch červenkasté, stopky majú dĺžku až 3 m. Listy sú najskôr skrútené pod hladinou v tvare trubičiek, po vyvinutí sa rozprestrú na hladine.
Kvet s priemerom 10 – 20 cm je obojpohlavný. Má 4 kališné, až 30 okvetných lístkov a vyše 100 zlatožltých tyčiniek bohatých na peľ. Kvitne od júna do augusta, v priemere dva až sedem dní. Po opelení sa byľ špirálovite skrúca a pod hladinou sa vyvíja nafúknutá tobolka podobná makovici, ktorá je výborne prispôsobená na šírenie semien vo vode. Prezimováva iba podzemok.
Pestovanie lekna si vyžaduje väčšiu hĺbku vody a slnečnú hladinu, preto je vhodné iba do nádrží s hĺbkou medzi 70 – 150 cm.

Výskyt na Slovensku

Je to pôvodný druh na území Slovenska vyskytujúci sa v Jurskom Šúre, na Podunajskej a Východoslovenskej nížine, rozšírenie však nie je dokonale známe. Nachádza sa na Červenom zozname ohrozených rastlín Slovenska s prívlastkom zraniteľná. Spoločenská hodnota rastliny je vyčíslená vyhláškou 192/1993 Z. z. na 1000 Sk. Je to aj zákonom chránená rastlina.

Droga

Rastlina obsahuje alkaloid nufarín a glykozid nymfalín (nymfaeín) a pravdepodobne aj iné látky. V starom Egypte patrilo lekno biele k dôležitým rituálnym rastlinám. Je pravdepodobne mierne jedovatá, možno s halucinogénnymi účinkami. O tom, že sa v minulosti spájala s mágiou, azda svedčí aj jeho latinské rodové meno odvodené od nymfy.
Plávajúca rastlina na hladine vody.
Einherjovia

Einherjovia sú v severskej mytológii duše mŕtvych bojovníkov, ktorí statočne zomreli počas boja. Zhromažďujú sa vo Valhale a ich veliteľom je Odin. Pripravujú sa na ragnarök (čo je podľa tejto mytológie koniec sveta, zánik bohov a posledná bitka medzi dobrom a zlom), kedy sa zúčastnia poslednej bitky proti silám zla.
Tento pojem sa často prekladá ako význačný bojovník alebo tí, ktorí sú teraz v jedinom vojsku. To preto, lebo každý z týchto bojovníkov počas svojho pozemského života slúžil v mnohých armádach a bojoval v mnohých bitkách, ale teraz sú všetci len v jednej armáde, v armáde mŕtvych.
Tieto duše mŕtvych statočných bojovníkov vyberajú valkýry a norna Skuld, ktoré odnášajú jednu polovicu do Valhaly (siene padlých), ktorá sa nachádza v Asgarde (čo je obdoba nášho neba) a druhú polovicu do Fólkvangru (Freyinej siene), ktorá sa tiež nachádza v Asgarde.
Saigneville

Poloha

Obec má rozlohu 12,86 km². Najvyšší bod je položený 59 m n. m. a najnižší bod 2 m n. m.

Obyvateľstvo

Počet obyvateľov obce je 392 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quimper

Poloha

Quimper má rozlohu 84,45 km². Najvyšší bod je položený 151 m n. m. a najnižší bod -5 m n. m.

Obyvateľstvo

Quimper má 63 387 obyvateľov (2009).
Graf vývoja obyvateľstva:
Zdroje: INSEE
La Mancellière-sur-Vire

Poloha

Obec má rozlohu 6,8 km². Najvyšší bod je položený 109 m n. m. a najnižší bod 17 m n. m.

Obyvateľstvo

Počet obyvateľov obce je 490 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Moulin-Mage

Poloha

Moulin-Mage má rozlohu 15,06 km². Najvyšší bod je položený 1 022 m n. m. a najnižší bod 834 m n. m.

Obyvateľstvo

Moulin-Mage má 326 obyvateľov (2009).
Graf vývoja obyvateľstva:
Zdroje: INSEE
Eugen Belházy

Životopis

Od 1860 pracovník lesnej správy v Banskej Bystrici, 1861 – 1868 prednášal na Baníckej a lesníckej akadémii v Banskej Štiavnici, 1868 – 1903 lesný radca v Slovenskej Ľupči, Užhorode, Sigheti, Lugoji a i. Autor maďarskej príručky o poľovníctve, odborné články uverejňoval v Erdészeti Lapok (1891) a vo Vadász Lap (1891 – 1893, 1903).
Sadziar obojkový

Opis

Sadziar obojkový je stredne veľký vták, ktorý je prakticky celý čierno sfarbený. Typickým znakom je biela páska na krku a svetlejšia je aj brušná partia. Oproti väčšine iných sadziarov má len málo vykrojený chvost. Dlhé štíhle krídla ho preto za odpočinku nápadne presahujú.

Výskyt

Sadziar obojkový je rozšírený v širokom páse vyšších polôh od Mexika až po Argentínu a Bolíviu. Jeho domovom sú prevažne hory, holé skalné steny, strmé zrázy a neprístupné údolia. Hniezdo si stavia v skalných štrbinách a v horách prebieha celý jeho život. Hocikedy hniezdi vo veľkých kolóniách a vtáci sa za ohlušujúceho kriku preháňajú celé hodiny v stokusových húfoch okolo hniezdiska.
Lureuil

Poloha

Obec má rozlohu 22,04 km². Najvyšší bod je položený 151 m n. m. a najnižší bod 90 m n. m.

Obyvateľstvo

Počet obyvateľov obce je 265 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Michalská ulica (Bratislava)

Obyvatelia

V dome č.2. na Michalskej ulici sa narodil Franz Wimmer, slovenský architekt.
Chlorid hlinitý

Použitie

Chlorid hlinitý, častejšie však hexahydrát chloridu hlinitého, je hlavnou súčasťou (do 20%) prípravkov proti poteniu na trhu. Vo vedeckých kruhoch sa vedie široká diskusia o škodlivosti hlinitých solí na ľudský organizmus, doteraz sa však nepodarilo priamu škodlivosť preukázať.

Bezpečnosť

Bezvodý chlorid hlinitý búrlivo reaguje s vodou a hydroxidmi, preto je potrebná náležitá opatrnosť. Hydratované soli sú menej problematické.
Radotínské skály

Ochrana

Predmetom ochrany je odkrytý profil s prvohornými usadeninami od najvyššieho ordoviku (kosovské súvrstvie), cez spodný silúr, hranicu silúr-devón, hranicu stupňov lochkov a prag a celým pražským súvrstvím, na odkryvoch spoločenstvá skalnej stepi.
Uglas

Poloha

Obec má rozlohu 8,54 km². Najvyšší bod je položený 601 m n. m. a najnižší bod 454 m n. m.

Obyvateľstvo

Počet obyvateľov obce je 278 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fínska marka

Fínska marka (po fínsky markka) bola jednotka fínskej meny od roku 1860 do roku 1999, v praxi až do 2002, kedy ju nahradilo euro. Jej menový kód bol FIM a obyčajne sa na vyjadrenie častí používala značka mk. Delila sa na 100 penny. Výmenný kurz s eurom bol 5,94573 mariek za 1 euro.
Mince:5, 10, 20, 50 penniä, 1, 5, 10 mariek
Bankovky:10, 20, 50, 100, 500, 1000, 5000 mariek
Ouainville

Poloha

Obec má rozlohu 7,01 km². Najvyšší bod je položený 116 m n. m. a najnižší bod 71 m n. m.

Obyvateľstvo

Počet obyvateľov obce je 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arcidiecéza

Arcidiecéza alebo arcibiskupstvo je cirkevná oblasť spravovaná arcibiskupom. Často sa nesprávne stotožňuje s cirkevnou provinciou. Cirkevná provincia je viacero (arci)diecéz podriadených arcibiskupovi nadriadenej arcidiecézy. Hlava provincie má titul metropolita. Avšak aj podriadená diecéza môže mať titul arcidiecézy (napr. Trnavská arcidiecéza je podriadená Bratislavskej arcidiecéze). Formálna definícia arci(diecézy)je:
(Arci)diecéza je časť ľudu Božieho, ktorá sa zveruje pastorálnej starostlivosti biskupa za spolupráce duchovenstva, vytvárajúc tak partikulárnu cirkev, oddanú svojmu arcipastierovi, ktorú on skrze Evanjelium a Eucharistiu zhromažďuje v Duchu Svätom a v ktorej je skutočne prítomná a činná jedna, svätá, katolícka a apoštolská Cirkev Kristova.
VKM

VKM (z ang. Vehicle Keeper Mark) je skratka, používaná pre kód označujúci majiteľa dráhového vozidla. Tento kód sa používa ako súčasť jednotného medzinárodného označenia železničných vozidiel, kde sa uvádza za kódom registrujúcej krajiny. Väčšinou ide o určitú formu skratky názvu majiteľa vozidla.

Formát VKM

Kód VKM sa skladá z dvoch až piatich znakov, pričom ako znaky je povolené používať iba znaky latinky, vrátane diakritických znamienok. V kóde sa používajú veľké písmena, ale u písmen, ktoré nie sú prvými písmenami názvu majiteľa, je povolené použitie malých písmen. V kóde sa nesmú používať číslice, pomlčky, bodky a iné podobné znaky.
Vaka-i Hayriye

Vaka-i Hayriye (iné názvy: Vak’a-ji chajríje, Požehnaná udalosť; v doslovnom preklade z tur. „prospešná/blahodarná vážna udalosť“) je označenie potlačenia janičiarov a rozpustenia ich oddielov sultánom Mahmudom II., ku ktorému došlo 15. – 17. júna 1826. Týmto zákrokom bola odstránená hlavná vnútropolitická prekážka nastolenia rozsiahlych reforiem, ktoré mali modernizovať Osmanskú ríšu.
Maussane-les-Alpilles

Poloha

Obec má rozlohu 31,6 km². Najvyšší bod je položený 342 m n. m. a najnižší bod 0 m n. m.

Obyvateľstvo

Počet obyvateľov obce je 2076 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
STS-101

Priebeh misie

Raketoplán sa s ISS spojil v nedeľu 21. mája 2000 o 04:31 UT. Ešte pred vstupom astronautov na palubu ISS 22. mája sa uskutočnil jeden výstup do vesmíru (EVA). Počas neho Voss a Williams pripevnili na povrch ISS americký manipulátor (žeriav) OTD. Ten bol totiž počas svojej pôvodnej inštalácie zaistený nedokonale. Astronauti tiež dokončili inštaláciu ruského manipulátora Strela na adaptéri medzi modulmi Unity a Zarja. Potom vymenili na module Unity jednu z dvoch antén ECOMM. Pre uľahčenie budúcich operácií mimo stanice pripevnili Voss a Williams na povrch ISS osem nových madiel.
Nasledujúci deň vstúpila posádka raketoplánu do ISS. Ako prví do stanice vstúpili Helmsová, Usačov a Voss, ktorí v nasledujúcom roku tvorili druhú základnú posádku ISS. Astronauti vymenili dve zo šiestich batérií, inštalovali nové potrubie, ktoré pomohlo zlepšiť cirkuláciu atmosféry. Tiež odobrali vzorky atmosféry na neskoršiu analýzu.
V ďalších dňoch astronauti prenášali náklad na ISS a vykonávali na stanici opravy. V module Zarja vymenili 4 batérie a požiarne hlásiče, pamäť v telemetrickom systéme (u ktorej končila záručná doba) a v neposlednom rade naplnili štyri plastové vaky (každý s objemom 45 litrov) vodou. Celkovo preniesli vyše 1 000 kg nákladu.
Poslednou úlohou misie STS 101 bolo zvýšenie dráhy komplexu ISS. K nemu došlo 25. mája 2000. Raketoplán pomocou motorčekov RCS "zdvihol" ISS o približne 40 km. Počas celkom 3 manévrov bola ISS navedená na novú obežnú dráhu vo výške 372 × 380 km. Nasledujúceho dňa sa Atlantis od ISS odpojil a po vykonaní inšpekčného obletu sa vydal na zostupnú dráhu k Zemi. Na dráhe 15 Kennedyho vesmírneho strediska pristál úspešne 29. mája 2000 v čase 8:20 SELČ.
Misia STS-101 bola prvá, kedy sa do vesmíru vypravil raketoplán so skleneným kokpitom.